Saatja kuupäev	30.05.2025	
Kellelt	Annika Toome <Annika.Toome@just.ee>	
Kellele	sp@mil.ee	

Pealkiri	

Narkokoerte kutsemeisterlikkuse võistlused 2025	

Vanglateenistus korraldab 22. – 24.september 2025 narkokoerte kutsemeisterlikkuse võistlused, mis toimuvad Pärnumaal, Jõulumäe Tervisespordikeskuses. Saabumine on planeeritud 21.septembriks.

Võistlus keskendub narkootiliste ainete otsimisele pagasist/esemetest, sõidukitest ja ruumidest ning lisaks on ka kuulekuse osakatse. Osalevad meeskonnad koosnevad kahest koerast ja nende koerajuhtidest. Ootame meeskondi Eestist, Lätist, Leedust ja Soomest.

Soovime võistluste korraldamisel Sõjaväepolitsei koerajuhtide abi, mis tähendaks nende kohalolekut võistluste toimumiskohas ajavahemikus 21.-24.september. Lisaks soovime kutsuda võistlusele kohtunikuks teie K9 grupi ülema Martin Siht’i.

Kõigile abilistele ja kohtunikele tagab majutuse ja toitlustuse (hommiku-, lõuna- ja õhtusöök) vanglateenistus.

Palume teatada oma osalemisest või mitteosalemisest hiljemalt 30.juuniks.

Lugupidamisega

Annika Toome
Valvur-koerajuht
Tallinna Vangla